Deg-s ad naf isental yemgaraden yeččuren d anecreḥ d temsarit, d uɣanib, d umsḍfar n tigawin. Di tmacahut ur nettaf ara yiwen wadeg neɣ yiwen n wakud, neɣ yiwet n tigawt, nettaf asugen ayen i as-yehwan, yettawi-d ayen yellan deg umakun ɣer tilawt, ɣer wayen nettidir, yettmeslay-d di tuget ɣef igelliden d imesbaɣuren di ssrayat-nsen, aken daɣen ad d naf iḥekku-d ula ɣef igellilen d tudert-nsen n lmerta.